Na osnovu člana 4 Zakona o komunalnoj policiji ("Službeni list Crne Gore", broj 57/2014), člana 4 i 24 Zakona o prekršajima ("Službeni list Crne Gore", broj 1/11,06/11,39/11,32/14), člana 4 stav 1 Zakona o inspekcijskom nadzoru ("Službeni list Crne Gore", broj 39/03, 76/09, 57/2011, 18/14 i 11/15), člana 77 stav 4 Zakona o lokalnoj samoupravi (“Službeni list RCG” broj 42/03,28/04,75/05, 13/06 i „Službeni list CG“ broj 88/09,03/10,73/10,38/12, 10/14 i 03/16), člana 107 i 108 Statuta Opštine Rožaje (“Službeni list Crne Gore- opštinski propisi” broj 9/11), člana 26 Odluke o organizaciji i načinu rada lokalne uprave (“Službeni list Crne Gore-opštinski propisi” broj 29/14) Skupština opštine Rožaje, na sjednici održanoj 30.06.2016.godine, donijela je

**ODLUKU**

**o Službi komunalne policije**

**I OPŠTE ODREDBE**

**Član 1**

 Ovom odlukom utvrđuje se organizacija Službe komunalne policije i nadležnost u vršenju poslova inspekcijskog nadzora i održavanja komunalnog reda.

**II POSLOVI SLUŽBE KOMUNALNE POLICIJE**

**Član 2**

 ***Služba komunalne policije****:*

* Kontroliše državanje komunalnog reda i drugog zakonom uređenog reda od značaja za komunalnu djelatnost, kontroliše komunalni red i vrši inspekcijski nadzor u oblastima snadbijevanja vodom, odvođenja otpadnih i atmosferskih voda, prevoza i deponovanja komunalnog i drugog otpada, javne čistoće, održavanja pijaca, parkova, zelenih i drugih javnih površina, javne rasvijete, lokalnih puteva , ulica, saobraćajnih znakova i signalizacije, ostvarivanje nadzora u javnom gradskom i prigradskom prevozu, auto taxi prevozu, parkiranja, održavanje groblja i sahranjivanja, upravljanja i održavanja stambenih i drugih objekata, zaštita životne sredine, kulturnih dobara, kontrolu radnog vremena, kontrole jačine buke u akustičnim zonama, izvođenja muzike, upotrebe simbola opštine,
* kontroliše stanja komunalnih objekata,
* kontroliše pružanja komunalnih usluga u skladu sa utvrđenim uslovima,
* kontroliše korišćenje javnih površina i dobara u javnoj upotrebi,
* donosi rješenja o otklanjanju nepravilnosti u upravnom postupku,
* podnosi prijave za počinjena krivična djela, privredne prestupe i pokretanje prekršajnog postupka, izriče i naplaćuje novčane kazne na licu mjesta za prekršaje propisane opštinskim odlukama i Zakonima,
* obavlja inspekcijski nadzor u komunalnoj oblasti, oblasti puteva i drumskog saobraćaja, održavanju javnih površina, oblasti zaštite i unapređenja životne sredine i zelenih površina, a koje nisu u nadležnosti države,
* kontroliše stambenu oblast;
* vrši povjerene poslove premještanja nepropisno parkiranih vozila i kontrole nepropisno parkiranih i zaustavljenih vozila;
* obavlja poslove prinudnog izvršenja rješenja donesenih u postupku inspekcijske kontrole,
* sarađuje sa organima uprave nadležnim za oblasti u kojima vrši inspekcijski nadzor,
* priprema informativne i druge stručne materijale za organe lokalne samouprave,
* ostvaruje saradnju sa nevladinim organizacijama u projektima komunalne discipline u opštini,
* vrši monitoring u oblasti građenja i uređenja prostora,
* vrši inspekcijske i druge poslove iz nadležnosti lokalne samouprave, za koje je osnovana,
* priprema informativne i druge stručne materijale za Skupštinu i predsjednika Opštine;
* vrši i druge poslove iz nadležnosti Opštine u ovoj oblasti.

Pored poslova iz st. 1 i 2 ovog člana, Služba komunalne policije:

* pruža informativne usluge građanima;
* pruža pomoć nadležnim organima Opštine i javnim službama kad ti organi procijene da je za izvršenje njihovih odluka potrebna pomoć Služba komunalne policije;
* učestvuje u zaštiti i spašavanju u slučaju opasnosti izazvanih elementarnim i drugim nepogodama, kada su ugroženi građani i materijalna dobra
* i vrši druge poslove utvrđene zakonom i drugim propisima.

Pored poslova iz st. 1 i 2, Služba komunalne policije vrši nadzor nad upotrebom simbola Opštine.

**Član 3**

Služba komunalne policije vrši poslove koji su uređeni Zakonom o komunalnoj policiji i Zakonom o inspekcijskom nadzoru, propisima i drugim aktima Opštine, na način kojim se obezbjeđuje zakonito, efikasno i ekonomično vršenje poslova.

**Član 4**

Poslovi Komunalne policije vrše se u okviru unutrašnjih organizacionih jedinica utvrđenih ovim Pravilnikom.

**Član 5**

Vršenje poslova Službe komunalne policije zasniva se na načelima:

* zakonitosti,profesionalnosti, preventivnosti, saradnje, efikasnosti, nepristrasnosti, nediskriminacije, blagovremenosti i srazmjernosti,
* grupisanja srodnih i međusobno povezanih poslova,
* primjene savremenih metoda i tehničkih sredstava,
* stalne kontrole i odgovornosti u vršenju službe.

**III UNUTRAŠNJE ORGANIZACIONE JEDINICE**

Unutrašnje organizacione jedinice su:

1. ***Odjeljenje za obezbeđenje komunalnog reda***
2. ***Odjeljenje za inspekcijski nadzor***
3. ***Odjeljenje za administrativno tehničku podršku***

**IV DJELOKRUG RADA**

**Član 6**

* ***Odjeljenje za obezbeđenje komunalnog reda***

U ovom Odjeljenju vrše se poslovi koji se odnose na:

* Komunalni nadzor i obezbjeđivanje komunalnog reda u skladu sa zakonom kojim se uređuje oblast komunalnih djelatnosti,
* kontrolnu i operativnu grupu poslova, bilo samostalnim terenskim obilascima ili u saradnji sa inspektorima u cilju održavanja i obezbeđivanja komunalnog reda na teritoriji opštine Rožaje;
* obavljanje komunalnog nadzora i u drugim oblastima u kojima opština vrši sopstvene poslove ili poslove iz nadležnosti državne uprave koji su joj preneseni zakonom ili povjereni na osnovu zakona;
* saradnja sa državnim organima kroz međusobno obavještavanje, razmjenu informacija, pružanje neposredne pomoći i preduzimanjem zajedničkih mjera i aktivnosti od značaja za obavljanje poslova komunalne policije i državnih organa;
* pruža pomoć nadležnim organima opštine i javni službama kad ti organi i službe procijene da je za izvršenje njihovih odluka pomoć komunalne policije potrebna;
* učešće u zaštiti i spašavanu u slučajevima opasnosti izazvane elementarnim i drugim nepogodama kojima se ugrožavaju građani i materijalna dobra;
* ostvarivanje nadzora u javnom gradskom, prigradskom i drugom lokalnom saobraćaju, u skladu sa zakonom i propisima Opštine;
* pružanje informativnih usluga građanima na terenu, kao i obavljanje drugih poslova po nalogu načelnika;
* ***Odjeljenje za inspekcijski nadzor***

U ovom Odjeljenju vrše se poslovi koji se odnose na:

* održavanje komunalne higijene, posebno kontrola odvoza smeća i čišćenja prostora oko kontejnera i dinamika odvoza;
* priključke na vodovodni i kanalizacioni sistem bez odobrenja nadležnog organa;
* održavanje javne rasvjete; održavanje pijaca; održavanje komunalnih objekata; održavanje groblja i sahranjivanja; postavljanje i građenje privremenih objekata na privatnom zemljištvu; postavljanje privremenih objekata na građevinskom zemljištu; postavljanje pomoćnih objekata; odobrenje za postavljanje reklamnih panoa – tabli, bilborda, jarbola na području Opštine Rožaje; sakupljanje i odvođenje atmosferskih voda; odvođenje i prečišćavanje fekalnih voda;
* parkiranje vozila na javnim površinama (ulice, trotoari, pješačke i biciklističke staze i dr.) na kojima nije dozvoljeno parkiranje i zaustavljanje vozila, kao i javnim zelenim površinama (parkovi, park-šume, travnjaci i slično);
* sprovođenje Odluke o radnom vremenu; zaštitu od buke u životnoj sredini;
* stambenu oblast;
* prodaju robe na javnim površinama, kao i ispred trgovinskih i drugih radnji, a bez odobrenja nadležnog organa;
* kontrolu odobrenja za postavljanje privremenih objekata sezonskog karaktera (štandovi, tezge, kiosci, prodajno-izložbeni panoi, konzervatori, rashladne vitrine itd);
* organizovanja terasa ispred ugostiteljskih objekata;
* deponovanja otpadnog i drugog materijala na javnim površinama, javnim zelenim površinama i zaštitnom pojasu pored puteva;
* kontrolu načina i uslova držanja kućnih ljubimaca;
* zaštitu zelenila i zelenih površina;
* odvijanje javnog prevoza putnika u gradskom i prigradskom saobraćaju; autobuskim stanicama, autobuskim stajalištima i redom vožnje;
* odobrenja za obavljanje djelatnosti prevoza; obavljanje djelatnosti auto–prevoza putnika;
* taxi stanicama i stajalištima, redom poštovanja prvenstva na istim;
* odobrenja za obavljanje djelatnosti auto–prevoza putnika;
* ispravnost i uključivanje taksimetra, izvoda iz tarife, periodičnih pregleda vozila, opreme u vozilu, isticanje firmi, preuzimanje putnika na autobuskim stajalištima i stanicama;
* prevoz robe i stvari; odobrenja za obavljanje djelatnosti prevoza robe i stvari, parkiranjem;
* izvršavanje povjerenih poslova državne uprave iz nadležnosti Uprave policije,
* lokalne i nekategorisane puteve;
* saobraćane oznake i signalizaciju, kontrolu saobraćajno–tehničkih uslova puta; horizontalnu i vertikalnu signalizaciju;
* i druge poslove i zadatke iz nadležnosti Komunalne policije zadužene za drumski saobraćaj i lokalne puteve,
* rad po zahtjevima stranaka;
* vršenje drugih poslova iz oblasti komunalnih djelatnosti, u skladu sa Zakonom o inspekcijskom nadzoru, Odlukom o komunalnoj policiji i posebnim propisima.
* ***Odjeljenje za administrativno tehničku podršku***

U okviru ovog odjeljenja vrše se poslovi i zadaci koji se odnose na:

* pripremu normativnih i opštih akata;
* davanje pravnih tumačenja o propisima iz nadležnosti Službe;
* davanje osvrta na podnijete žalbe i dostava Glavnom administratoru;
* podnošenje zahtjeva za pokretanje prekršajnih postupaka;
* izrada izvještaja, programa i planova rada Službe;
* vođenje postupka u skladu sa Zakonom o slobodnom pristupu informacijama i vodičem Službe komunalne policije;
* unos, pregled i kontrolu podataka unesenih u Registar novčanih kazni, prekršajne evidencije.

U sastavu Odjeljenja za administrativno tehničku podršku je ***call centar***, koji obavlja sledeće poslove:

* prikupljanje i obradu informacija, obavještenja i podataka;
* primjenjuje aplikaciju SISTEM 48;
* koordiniranje i operativno djelovanja po pozivu;
* uspostavljanje komunikacije sa ostalim službama u Opštini Rožaje i okruženju;
* vođenje propisanih evidencija.

**V NAČIN VRŠENJA POSLOVA I ZADATAKA**

**Član 7**

Poslovi i zadaci iz djelokruga Službe komunalne policije obavljaju se prema godišnjem programu rada.

Programom rada utvrđuje se jednogodišnja aktivnost Službe komunalne policije, saglasno poslovima i zadacima koji proizilaze iz zakona i drugih propisa i programa rada Skupštine opštine i predsjednika Opštine.

**Član 8**

 Program rada Službe komunalne policije donosi Načelnik, uz saglasnost predsjednika Opštine.

**Član 9**

 Za vršenje pojedinih složenih poslova i zadataka može se donijeti poseban operativni plan.

**Član 10**

 Izvještaje o izvršenju programa rada podnosi koordinator odjeljenja i savjetnik za upravni postupak i pravne poslove.

 Na bazi izvještaja Načelnik sačinjava godišnji izvještaj o radu Službe komunalne policije.

 U postupku utvrđivanja programa rada kordinator odjeljenja je dužan, uz prethodnu konsultaciju sa izvršiocima poslova i zadataka, da predlože konkretne poslove i zadatke, koji će se izvršavati tekuće godine u okviru Komunalne policije.

**Član 11**

 Svi službenici i namještenici Službe komunalne policije dužni su da se pridržavaju programa i plana rada, kako u izvršenju obima poslova i zadataka, tako i u pogledu utvrđenih rokova.

**Član 12**

 Koordinator odjeljenja dužan je da svakodnevno kontroliše izvršenje plana rada i da preduzima mjere za kvalitetno i blagovremeno planiranje poslova i njihovo izvršenje.

 Na zahtjev Načelnika dužan je da sačini pismeni izvještaj o realizaciji plana i programa rada na svako traženje.

**Član 13**

 Načelnik organizuje rad Službe komunalne policije da građanima omogući najbrži i najlakši način ostvarivanja prava i obaveza iz oblasti komunalnog reda.

**Član 14**

 Službenici i namještenici Službe komunalne policije su dužni dati građanima, na njihov zahtjev, potpuna obavještenja o uslovima i postupku ostvarivanja pojedinih prava i izvršavanja obaveza.

**Član 15**

 Zahtjevi građana u upravnim stvarima moraju se rješavati u propisanim rokovima, a ako to nije moguće, o razlozima prekoračenja roka obavezno se obavještava podnosilac zahtjeva.

**Član 16**

 Pravo i obaveza, službenika i namještenika Službe komunalne policije, je da se stručno usavršavaju i osposobljavaju u skladu sa poslovima i zadacima koje obavljaju, kao i sa poslovima koji proizilaze iz procesa unutrašnje organizacije i metoda rada.

 Održavanje i unapređenje stručnosti komunalnih policajaca obezbjeđuje se periodičnim provjerama osposobljenosti, redovnim i vanrednim, koje sprovodi ministarstvo nadležno za lokalnu samoupravu.

Redovne provjere stručne osposobljenosti vrše se najmanje jedanput u svakom trogodišnjem periodu, po sprovedenom stručnom usavršavanju. Na redovne provjere stručne osposobljenosti pozivaju se i komunalni policajci koji su ispunili obavezu stručnog usavršavanja učestvovanjem na stručnim seminarima, odnosno radionicama.

Vanredne provjere stručne osposobljenosti sprovode se po potrebi kao i u slučajevima kad činjenice i okolnosti konkretnog slučaja u kome je prekoračio ovlašćenja ili učinio propust u službi opravdavaju pretpostavku da se to desilo zbog njegove nedovoljne stručne osposobljenosti.

 Redovne i vanredne provjere stručne osposobljenosti sprovode se po postupku propisanom za provjeru stručne osposobljenosti kandidata za komunalne policajce, ali bez mogućnosti ponovnog polaganja i ulaganja prigovora na ocjenu ispitne komisije.

Komunalni policajac koji ne dobije pozitivnu ocjenu ne može nastaviti da obavlja poslove komunalnog policajca i ostvaruje prava utvrđena Zakonom o komunalnoj policiji: raspoređuje se van komunalne policije na radno mjesto koje odgovara njegovoj stručnoj spremi, a ako to radno mjesto ne postoji ili se komunalni policajac sa raspoređivanjem ne saglasi, prestaje mu radni odnos po sili Zakona.

**VI RUKOVOĐENJE I ODGOVORNOSTI**

**Član 17**

 Radom Službe komunalne policije rukovodi Načelnik. Osim rukovođenja, načelnik komunalne policije može neposredno da obavlja i poslove komunalne policije.

 Načelnik, u skladu sa zakonom, organizuje rad i obezbjeđuje zakonito, efikasno i ekonomično vršenje poslova, stara se o javnosti i transparentnosti rada, ostvarivanju standarda postupanja sa gradjanima i saradnje sa javnim i drugim preduzećima, donosi rješenja za koja je ovlašćen, daje upustva za obavljanje poslova i obavlja i druge poslove.

**Član 18**

 Opšte i pojedinačne akte iz nadležnosti Službe komunalne policije potpisuje načelnik.

 Načelnik može posebnim aktom ovlastiti drugog službenika, za potpisivanje akata Službe komunalne policije.

**Član 19**

Radom Odjeljenja za obezbeđenje komunalnog reda direktno rukovodi načelnik Službe komunalne policije.

Radom Odjeljenja za inspekcijski nadzor rukovodi koordinator odjeljenja koji je direktno odgovoran načelniku.

Koordinator odjeljenja objedinjuje i usmjerava rad službenika, odnosno namještenika i za svoj rad i rad organizacione jedinice kojom rukovodi odgovara načelniku.

 Za proučavanje pojedinih pitanja i izvršavanje najsloženijih poslova i zadataka koji zahtijevaju zajednički rad i koordiniciju organizacionih jedinica, može se obrazovati stručna komisija ili radna grupa.

 U Službi komunalne policije obrazuje se Kolegijum. Kolegijum je stručno konsultativno tijelo koje sačinjavaju: načelnik, koordinator odjeljenja i samostalni savjetnik za upravni postupak i pravne poslove.

 Kolegijum se sastaje jednom nedeljno ili po potrebi, kada to odredi načelnik.

**Član 20**

 Kolegijum razmatra sva organizaciona i druga pitanja iz rada Službe komunalne policije.

 Sastav, način rada stručnih komisija i radnih grupa, utvrđuje načelnik rješenjem o njihovom obrazovanju.

**Član 21**

 Načelniku Službe komunalne policije, u vršenju poslova pomaže koordinator odjeljenja i savjetnik za upravni postupak i pravne poslove.

**VII SLUŽBENE OZNAKE**

**Član 22**

Oznake na uniformama pripadnika Službe komunalne policije su:

* **KOMUNALNOG POLICAJCA** su:
* natpis “KOMUNALNA POLICIJA”
* značka i
* pločica sa imenom, prezimenom i zvanjem.

Natpis “KOMUNALNA POLICIJA” je u jednom redu mašinski izvezen koncem zlatne boje na podlozi u obliku pravougaonika, dimenzija 90x30 mm.

Natpis iz predhodnog stava nosi se prišiveni ili pričvršćeni čičak trakom na gornjem dijelu, desnog rukava jakne, sakoa, kišnog mantila ili ljetne košulje.

 Značka je u obliku štita dimenzija 85x75 mm, tamnoplave boje, oivičena koncem zlatnožute boje, na kojoj je u sredini mašinski izvezen grb opštine, serijski broj i natpis: “KOMUNALNA POLICIJA”. Značka se nosi pričvršćena iznad gornjeg lijevog džepa na uniformi.

Pločica sa imenom, prezimenom i zvanjem je u obliku pravougaonika, dimenzija 100x30 mm, srebrnobijele boje u kojoj se crnim slovima u prvom redu unosi zvanje komunalnog policajca, a u drugom redu njegovo ime i prezime. Pločica se nosi iznad gornjeg desnog džepa na uniformi.

* **KOMUNALNOG INSPEKTORA:**
* natpis “SLUŽBA KOMUNALNE POLICIJE”

 “KOMUNALNA INSPEKCIJA”,

* značka i
* pločica sa imenom, prezimenom i zvanjem.

Natpis “SLUŽBA KOMUNALNE POLICIJE” je u jednom redu mašinski izvezen koncem zlatne boje na podlozi u obliku pravougaonika, dimenzija 90x30 mm.

Natpis iz predhodnog stava nosi se prišiveni ili pričvršćeni čičak trakom na gornjem dijelu, desnog rukava jakne, sakoa, kišnog mantila ili ljetne košulje.

Značka je u obliku štita dimenzija 85x75 mm, tamnoplave boje, oivičena koncem zlatnožute boje, na kojoj je u sredini mašinski izvezen grb opštine, serijski broj i natpis: “KOMUNALNA INSPEKCIJA”. Značka se nosi pričvršćena iznad gornjeg lijevog džepa na uniformi.

Pločica sa imenom, prezimenom i zvanjem je u obliku pravougaonika, dimenzija 100x30 mm, srebrnobijele boje u kojoj se crnim slovima u prvom redu unosi zvanje “KOMUNALNI INSPEKTOR”, a u drugom redu njegovo ime i prezime. Pločica se nosi iznad gornjeg desnog džepa na uniformi.

* **Pripadnike Odjeljenja za administrativno tehničku podršku:**
* natpis “SLUŽBA KOMUNALNE POLICIJE”
* značka i
* pločica sa imenom, prezimenom i zvanjem.

Natpis “SLUŽBA KOMUNALNE POLICIJE” je u jednom redu mašinski izvezen koncem zlatne boje na podlozi u obliku pravougaonika, dimenzija 90x30 mm.

Natpis iz predhodnog stava nosi se prišiveni ili pričvršćeni čičak trakom na gornjem dijelu, desnog rukava jakne, sakoa, kišnog mantila ili ljetne košulje.

Značka je u obliku štita dimenzija 85x75 mm, tamnoplave boje, oivičena koncem zlatnožute boje, na kojoj je u sredini mašinski izvezen grb opštine, serijski broj i natpis: “KOMUNALNA POLICIJA”. Značka se nosi pričvršćena iznad gornjeg lijevog džepa na uniformi.

Pločica sa imenom, prezimenom i zvanjem je u obliku pravougaonika, dimenzija 100x30 mm, srebrnobijele boje u kojoj se crnim slovima u prvom redu unosi zvanje komunalnog policajca, a u drugom redu njegovo ime i prezime. Pločica se nosi iznad gornjeg desnog džepa na uniformi.

Bliži izgled uniforme i oznake na uniformi, kao i način nošenja uniforme propisani su pravilnikom o izgledu, oznakama i načinu nošenja uniforme službenika Komunalne policije, koje je donijelo Ministarstvo unutrašnjih poslova Crne Gore.

**VIII LEGITIMACIJE**

**Član 23**

Načelnik Službe komunalne policije, Komunalni policajac, Komunalni inspektor I službenici odjeljena za administrativno tehničku podršku imaju službenu legitimaciju.

Načelniku Službe i komunalnom policajcu službenu legitimaciju izdaje Predsjednik Opštine.

Službenicima za administrativno tehničku podršku i Komunalnom inspektoru službenu legitimaciju izdaje Načelnik Službe komunalne policije.

**Član 24**

Službena legitimacija službenika komunalne policije (u daljem tekstu:Legitimacija) je u vidu kartice, dimenzija 70x90 mm, koja se smješta u koricu legitimacije.

Korica legitimacije izrađena je trodjelno, u tvrdom kožnom povezu tamnosmeđe boje, dimenzija 220x100mm.

Korica legitimacije, na spoljašnjoj strani sadrži utisnut naziv opštine, naziv: “KOMUNALNA POLICIJA”, ispod naziva utisnut je grb Opštine, a ispod grba naziv “SLUŽBENA LEGITIMACIJA”.

Lijeva strana legitimacije sadrži naziv opštine, naziv: “KOMUNALNA POLICIJA” mjesto za fotografiju u boji, dimenzija 25x30mm, registarski i serijski broj legitimacije, mjesta za ime, prezime i zvanje Komunalnog inspektora, datum izdavanja, kao i mjestao za pečat i potpis Načelnika Službe komunalne policije.

Na desnoj strani legitimacije ispisana su: "OVLAŠĆENJA" uz sadržinu teksta koji glasi: “Komunalni policajac, šef područne jedinice, odnosno načelnik komunalne policije ovlašćen je da, u skladu sa Zakonom o komunalnoj policiji, upozori lice, izda usmeno naređenje, utvrdi identitet, liši slobode učinioca prekršaja ili drugog kažnjivog dijela, zaustavi i privremeno isključi vozilo iz saobraćaja, izvrši pregled predmeta, privremeno oduzme predmete, vrši video nadzor i upotrijebi sredstva prinude – fizičku snagu, palicu i sredstva za vezivanje.”

**Član 25**

Korica legitimacije službenika odjeljena za administrativno tehničku podršku je tamnosmeđe boje, izrađena dvodjelno u tvrdom kožnom povezu, crne boje, dimenzija 220x100 mm.

Na spoljašnoj stranici korice utisnut je naziv: “SLUŽBA KOMUNALNE POLICIJE”, ispod naziva utisnut je grb Opštine, a ispod grba naziv “SLUŽBENA LEGITIMACIJA”.

Unutrašnja strana korice službene legitimacije sadrži :

- značku i

- legitimaciju u vidu kartice.

Lijeva strana legitimacije sadrži naziv opštine, naziv: “KOMUNALNA POLICIJA” mjesto za fotografiju u boji, dimenzija 25x30mm, registarski i serijski broj legitimacije, mjesta za ime, prezime i zvanje Komunalnog inspektora, datum izdavanja, kao i mjestao za pečat i potpis Načelnika Službe komunalne policije.

Na desnoj strani legitimacije ispisana su: "OVLAŠĆENJA" uz sadržinu teksta koji za službenika odjeljenja za administrativno tehničku podršku glasi:

"Imalac ove legitimacije u vršenju službenih radnji ima obaveze i ovlašćenja utvrđena Zakonom o inspekcijskom nadzoru i drugim propisima. Ustanova, pravno lice, državni organ i organ Opštine, organ lokalne uprave, drugi organ i organizacija, privredno društvo i drugi oblik vršenja privredne djelatnosti, fizičko lice i drugi subjekti, dužni su imaocu ove legitimacije omogućiti vršenje inspekcijskog nadzora".

**Član 26**

Korica legitimacije za komunalnog inspektora je tamnosmeđe boje, izrađena dvodjelno u tvrdom kožnom povezu, crne boje, dimenzija 220x100 mm.

Na spoljašnoj stranici korice utisnut je naziv: “SLUŽBA KOMUNALNE POLICIJE”, ispod naziva utisnut je grb Opštine, a ispod grba naziv “SLUŽBENA LEGITIMACIJA”.

Unutrašnja strana korice službene legitimacije sadrži :

- značku i

- legitimaciju u vidu kartice.

 Lijeva strana legitimacije sadrži naziv opštine, naziv: “KOMUNALNA INSPEKCIJA” mjesto za fotografiju u boji, dimenzija 25x30mm, registarski i serijski broj legitimacije, mjesta za ime, prezime i zvanje Komunalnog inspektora, datum izdavanja, kao i mjestao za pečat i potpis Načelnika Službe komunalne policije.

Na desnoj strani legitimacije ispisana su: "OVLAŠĆENJA" uz sadržinu teksta koji za komunalnog inspektora glasi:

"Imalac ove legitimacije u vršenju inspekcijskog nadzora ima obaveze i ovlašćenja utvrđena Zakonom o inspekcijskom nadzoru i drugim propisima. Ustanova, pravno lice, državni organ i organ Opštine, organ lokalne uprave, drugi organ i organizacija, privredno društvo i drugi oblik vršenja privredne djelatnosti, fizičko lice i drugi subjekti, dužni su imaocu ove legitimacije omogućiti vršenje inspekcijskog nadzora".

**Član 27**

 Lice kome je prestala dužnost komunalnog policajca ili inspektora, dužno je da vrati legitimaciju načelniku Službe komunalne policije.

**IX ZNAČKA**

**Član 28**

 Značka za komunalnog policajca je u obliku štita tamnoplave boje, oivičena zlatno žutom bojom, na kojoj je u sredini grb opštine, serijski broj i natpis “KOMUNALNA POLICIJA”.

 Značka za komunalnog inspektora je u obliku štita tamnoplave boje, oivičena zlatno žutom bojom, na kojoj je u sredini grb opštine, serijski broj i natpis “KOMUNALNA INSPEKCIJA”.

 Značka iz stave 1 ovog člana nosi se pričvršćena iznad gornjeg lijevog džepa na uniformi.

**X SLUŽBENA ODIJELA**

**Član 29**

Služba komunalne policije ima službena odijela i oznake.

Prilikom obavljanja posla pripadnici Službe komunalne policije nose službene uniforme.

**Član 30**

Bliži izgled uniforme i oznake na uniformi, kao i način nošenja uniforme propisani su pravilnikom o izgledu, oznakama i načinu nošenja uniforme službenika Komunalne policije, koje je donijelo Ministarstvo unutrašnjih poslova Crne Gore..

Uniforma za komunalne inspektore se sastoji od:

- za žene: jakna, suknja ili pantalone, džemper i sako, sve tamnoplave boje, svijetloplave košulje i kravate plave boje, obuće crne boje,

- za muškarce: jakna, pantalone, džemper i sako, sve tamnoplave boje, svijetloplave košulje i kravate plave boje, obuće crne boje.

 Komunalni inspektor na uniformi nosi službena obilježja.

Uniforma za zaposlene u Odljenje administrativno-tehničke podrške se sastoji od:

- za žene: jakna, suknja ili pantalone, džemper i sako, sve tamnoplave boje, svijetloplave košulje i kravate plave boje, obuće crne boje,

- za muškarce: jakna, pantalone, džemper i sako, sve tamnoplave boje, svijetloplave košulje i kravate plave boje, obuće crne boje.

 Službenik na uniformi nosi službena obilježja.

**XI SLUŽBENA VOZILA I POSEBNA OPREMA**

**Član 31**

Bliži izgled o boji i oznakama službenih vozila i plovila, i posebnoj opremi Komunalne policije propisani su Pravilnikom o boji i oznakama službenih vozila i plovila i posebnoj opremi Komunalne policije, koje donijelo Ministarstvo unutrašnjih poslova Crne Gore.

**XII NADZOR**

**Član 33**

Nadzor nad sprovođenjem ove Odluke vrši Predsjednik opštine i Glavni administrator.

**XIII KAZNENE ODREDBE**

**Član 34**

 Novčanom kaznom kazniće se:

- fizičko lice i odgovorno lice u pravnom licu u iznosu od 20,00€ do 1 000,00€,

- preduzetnik u iznosu od 50,00€ do 3 000,00€

- pravno lice u iznosu od 150,00€ do 10 000,00€, ako:

1. Pripadniku Službe komunalne policije ne da obavještenje, ne stavi na uvid isprave, podatke potrebne za vršenje nadzora ili ne dostavi tražene podatke i dokumentaciju u ostavljenom roku;

2. ne izvrši mjere naređenja od strane pripadnika Službe komunalne policije, odnosno izvrši radnju koju je pripadnik Službe komunalne policije zabranio ili ne postupi po konačnom rješenju pripadnika Službe komunalne policije kojim je naređeno otklanjanje utvrđenih nedostataka;

3. u ostavljenom roku ne obavijesti komunalnog inspektora o izvršenju, odnosno neizvršenju naređenih mjera.

4. ako pripadniku Službe komunalne policije ne omogući neometan pristup da izvrši nadzor.

**XIV PRELAZNE I ZAVRŠNE ODREDBE**

**Član 35**

Danom stupanja na snagu ove Odluke prestaje da važi Odluka o komunalnoj policiji ("Sl. list RCG - opštinski propisi", br. 18/07).

**Član 36**

 Ova odluka stupa na snagu osmog dana od dana objavljivanja u "Službenom listu CG - opštinski propisi".

Broj : 223

Rožaje, 04.07.2016.godine

**Skupština opštine Rožaje**

 **Predsjednik Skupštine,**

 **Husein Kurtagić, prof., s.r.**